สอบถามค่ะคือฝังเข็มมาแล้ว2ปี4เดือน อยู่ๆเดือนที่4นี้ประจำเดือนก็มาทั้งๆที่ตลอดเวลา2ปีกับอีก3เดือนไม่มีมาเลยมีอะไรกับแฟนหลั่งในตลอดแบบนี้จะท้องไหมค่ะ
สวัสดีค่ะ ผลข้างเคียงของยาฝังคุมกำเนิด มักทำให้เกิดเลือดออกกะปริดกะปรอย หรือมีประจำเดือนมาบ่อย หรือมีประจำเดือนมาปริมาณมากได้ แต่มักเกิดในช่วง 2-3 เดือนแรก หลังจากนั้นเลือดมักจะออกน้อยลง ในบางรายประจำเดือนอาจขาดหายไปดังนั้นหากฝังมาได้ 2 ปี 4 เดือนแล้ว และประจำเดือนขาดหายไปในช่วงแรก ต่อมามีประจำเดือนมาตลอด ก็ถือว่าเป็นผลข้างเคียงของยาฝังคุมกำเนิดที่สามารถพบได้เช่นกัน ดังนั้น แนะนำให้สังเกตอาการไปก่อน หากเลือดที่ออกมีปริมาณไม่มาก ไม่มีปวดท้องน้อยรุนแรง ไม่มีตกขาวที่ผิดปกติ ก็ไม่จำเป็นต้องทำอะไร แต่หากเลือดที่ออกมีปริมาณมาก หรือมีแนวโน้มที่จะมามากขึ้นเรื่อยๆ หรือมีปวดท้องน้อยมาก มีตกขาวที่ผิดปกติ ก็อาจเกิดจากสาเหตุอื่นๆ ได้ เช่น เกิดการตั้งครรภ์แล้วเกิดภาวะแทรกซ้อนเกิดขึ้น มีติ่งเนื้อในเยื่อบุโพรงมดลูก มีการติดเชื้อในโพรงมดลูก มะเร็งปากมดลูก หรือเกิดจากการเเข็งตัวของเลือดผิดปกติ เป็นต้น ซึ่งในกรณีนี้ ควรไปพสูติ-นรีแพทย์เพื่อตรวจค่ะสำหรับโอกาสในการตั้งครรภ์นั้น ถือว่าเป็นไปได้น้อย เนือองจากยาฝังคุมกำเนิดนั้น มีประสิทธิภาพดีมากในการป้องกันการตั้งครรภ์ดีมาก โดยมีโอกาสตั้งครรภ์เพียง 0.05% ค่ะ